kaerle etc. doen condt allen luden nu ende naemaels wesende
dat wy ontfangen hebben de oetmoedighe supplicatie van andries
van beemen jacopssen inhoudende hoe dat naedien hy suppliant hadde op
sinte joris dach int jaer duysent vyf hondert ende zevenendertich
inden avont sekeren tyt staen spreken ende konten met een jonghe
maecht by ende buyten onse stadt van antwerpen ter plaetsen geheeten
de losane zoe zyn aldaer gecomen twee mans persoenen deen genaempt
jan ende dander willem seggende totten suppliant ghy sueckt een vrouwe
daer gaet een henen met eenen geselle dwelck was wylen thomas
verdult daerop hy suppliant wesende een jonck geselle oudt ontrent xxii
jaeren ende ongehouwt antwoirde dat hy egeen vrouwe en sochte
noch en begheerde daerop de voirs. jan ende wyllem wederomme den
suppliant antwoirdende seyden compt met ons wy sullense wysen ende
scheyt dat huwelick zy hebben daer lange genoech gelegen mits de$
de voirs. thomas metter voirs. vrouwen doentertyt tsamen waeren
ende lagen in eenen beempt oft weyde aen een haghe dwelck de voirs.
jonghe marcght die hy suppliant metter handt hedde aenhoir ende seyde
totten voirs. jan ende willem leyt hem denoterende den suppliant mede
ghy zulter goids loon aen verdienen dat hyse scheydt soe dat hy
suppliant is smalick d$er zulcke ende gelycke persuasien met hen gegaen
ende gecomen inde voirs. losane daer de voirs. thomas verdult lach
inden voirs. beempt by hem hebbende de voirs. vrouwe persoene wesende
een jonck meysen ende dienstbode ende de suppliant byden voirs. thomaes
ende vrouwe persoene commende vraeghde wat daer lach daerop de
voirs. thomaes verdult antwoirdende zeyde wat ghy wilt ende wat ghy
begheert daerop hy suppliant zeyde dat ghy vander vrouwe zult scheyden
slaende met dien metten platte van zynen messe de voirs. vrouwe
achter op huer ployen sonder nochtans dat hy tselve dede in evelen
moede oft huer enichssins quetste dwelck hy suppliant dede om beters
wille nyet dat hy de voirs. vrouwe begheerde te hebbene maer om
deswille dat de selve vrouwe persone wesende een simpel dienstbode
vanden voirs. thomas ontslegen soude zyn dwelck die voirs. thomas
considererende seyde en slaet de vrouwe nyet maer slaet my mits den
welcken is de voirs. thomas met zynen mantel van achter gecomen
loopenen naeden suppliant dwelck de suppliant ziende heeft de voirs. vrouwe
laten gaen ende hem gekeert naeden voirss. thomaes ende heeft
deselve thomas zynen mantel geworpen in den poinct vanden messe
des suppliant hem suppliant daermede verblindende ende den selven inne
loopende wirp den suppliant onder hem ter eerden inde hage ende tvoirs.
mes viel metten poinct tusschen den suppliant ende den voirs. thomas
ende seyde alsdoen de voirs. thomas totter suppliant dese oft gelycke
woirden ghilde nu ben ic ons mechtich mits denwelcken heeft hy
suppliant geroepen # genade ende de voirs thomas daernae tvoirs.
mes uuyten mantel treckende ende ewech worp ende heeft geseegt
ic hebt genoech mits dien hy int vallen opten suppliant metten pointe
vanden voirs. messe gequetst was want hy suppliant met zynen voirs.
messe den voirs. thomas noyt slach noch steeck en gaff ende die
voirs. thomas opstaende heeft begheert hem te biechten ende
ontrent eenen boogschote weech van daer gegaen wesende heeft die
voirs. thomas begonst te crytene ende te roepene om hulpe ende is
aldaer een vrouwen persoen gecomen ende heeft den voirs. thomas
de hant over syn schouwer geslegen seggende hoe staet desen
melckmuyl alsdus ende sonck de selve thomas ## ter eerden ende is
alsoe voirts in huys gedragen ende binnen die nacht aflivich
geworden wyens ziele god genadich zy ende dwelck den suppliant
uuyt gront synder herten leet is waeraff oick aleest alsoe dat
# myns lyffs
## mits dien
hy suppliant heeft gebetert # ende partien geinteresseerde
vernuecht ende gecontenteert soe dat behoudende dat tvoirs.
ongeval $$ il? als boven zeere onoeselick toegecomen nyetmin en
derre hy suppliant hem nergerincx int openbaer binnen onsen voirs. lande
van brabant vinden vreesende rigeur van justicien tot zynen
grooten achterdeele schade premditie ende intereste ende noch
meer zyn zoude indien onse gracie ende genade hem hierop nyet en
worde geextendeert ende verleent alzoe hy suppliant zeeght ons
daerom oitmoedelyck biddende waerom soe eest dat wy desen
aengesien geneyght wesende ter beden des voirs. andries van
beemen suppliant ## uuyt sunderlighen gracien by desen tfeyt ende
dootslach boven geruert mitgaders alle offensie ende bruecke
corporele ende criminele daer inne hy ter causen voirscreven
mits dat daer aencleven mach tegen ons ende justicie mesdaen
ende mesbruyct mach hebben ende hebben hem daeraff weder
gestelt ende gerestitueert stellen weder ende restitueren tot synen
goeden name fame ende geruchte in onsen voirs. lande ende
hertoighdomme van brabant ende allen anderen onsen landen ende
heerlichheyden ende tot zynen onverbuerden goeden indien hy ennige
onder ons heeft gelyc ende in alder manieren soe hy was
voerde toecompste vanden voirs. feyte imponerende hierop
een euwich geswych onsen procureur generael in brabant onsen
marcgrave van antwerpen ende allen anderen onsen justicieren
ende officieren wie zy zyn satisfactie ende beternisse ierst ende
voeral gedaen der partie geinteresseerde indien die noch nyet
gedaen en zy ende eenige daertoe staet civilick alleenlick
behoudelick dat de voirs. suppliant gehouden sal zyn tvoirs. feyt
tegen ons te beteren civilick nae gelegentheyt vander saken
ende faculteyt van zynen goeden met oyck te betalen de costen van
justicie hieromme alreede gedaen ende te doene allet ter taxatie
ende moderatien van onsen lieven ende gtruwen den cancellier
ende luden van onsen raede in brabant die wy dier toe gecommiteert
hebben ende committeren by desen ontbieden daerom ende bevelen
den selven onsen cancellier ende raedsluden dat voer hen geroepen
de ghene die daerom behoiren geroepen te syne zy procederen wel
ende duechdelyck ter verificatie ende interinementen van desen ende
totter taxatie ende moderatie vander voirs. amende ende costen
alsoe zy zullen bevinden behoirende welck interinement de voirs.
suppliant gehouden sal syn te versueckene ende hem in persoen te presentere
# ghesoent
## ende willende hem indit
stuck prefereren gracie
ende misericordie voer strangheyt
ende rigeur van justicien
hebben den selven suppliant
inden gevalle alsboven
quytgeschonden geremitteert
ende vergeven schelden
quyte remitteren ende
vergeven
### sy hieraf verantwordt
byden ontfanger vanden
exploiten
on onsen voirs. raede binnen eenen jare naestcoemende op te pene
van te verbuerene deffect van desen ende dat gedaen ende de selve
civile boete ende costen van justicien getaxeert ende betaelt synde
in handen vanden ghenen dien dat behoeren sal zy onse voirs. procureur
generael in brabant onse schoutet ende marcgrave van antwerpen
ende alle andere onse rechteren justicieren officieren ende ondersaten
iegewoirdige ende toecomende dien dat aengaen sal moegen
huere stedehouderen ende een yegelick van hen besundere soe hem toebehoeren
sal doen laten ende gedoogen den voirs. suppliant van deser onser
iegewoirdiger gratien remissien ende pardoenen ende van alle
den inhouden van desen inder vuegen ende manieren voere verhaelt
rustelyck vredelick volcommelyck ende euwelick genyeten ende gebruyckenen
zonder hem te doene noch te laeten geschieden nu noch in
toecomende tyden enich hinder letsel oft moeyenisse aen lyve
noch aen goeden ter contrarien maer indien zyn lyff oft ennige
van zynen goeden daerom gearesteert becommert oft belet waren
dat zy die setten ende stellen oft doen zetten ende stellen terstont
ende sonder vertreck tot gheelder ende volcomender delivrancie
want ons alsoe gelieft ende ten eynde dat dit vast ende gestadich
blyve tot euwiger dagen soe hebben wy onsen zegel hier aen
doen hangen behoudelyck in anderen dinghen onsen rechte ende
eenen yegelycken anderen dessyns gegeven in onsen voirs. stadt van
antwerpen inde maent van novembri int jaer onsheeren duysent
vyfhondert ende achtendertich ende van onsen keyserycke
txixe ende van onsen rycken van castillien ende anderen txxiiie
aldus stont gescreven opte plycke byden keyser ende geteekent
boudewyns noch stont gescreven op te selve plycke visa registrata
ghecollacionneert tegens
doriginale brieven by my
decock